कमबख्त इश्क की सफलता से आफताब काफी उत्साहित थे ही। उनका मानना है कि फिल्म की सफलता का लाभ इससे जुड़े हर कलाकार को ही होता है। आफताब की अगली फिल्म संजय गुप्ता निर्मित ऐक्शन थ्रिलर एसिड फैक्ट्री होगी। उसके अलावा उनके पास कोई और फिल्म नहीं है। आफताब कहते हैं, अब मैं सोच-समझकर किसी फिल्म के लिए हां कहता हूं। मैंने हाल में एक नई फिल्म साइन की है। उसके लिए मैंने दस किलो वजन बढ़ाया है। मैं हमेशा अपनी इमेज के साथ प्रयोग करता रहा हूं, लेकिन वजन पहली बार किसी फिल्म के लिए बढ़ाया है। फिलहाल, मैं उस फिल्म के बारे में अधिक नहीं बता सकता।